b'\n_START_ARTICLE_\nBerothidae\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (forvingens lengde 6-15 mm) nettvinger med brun kropp og brune vinger. Forvingens ytterkant er ofte dypt innsk\xc3\xa5ret.\n_START_SECTION_\nLevevis\n_START_PARAGRAPH_\nLite er kjent om biologien til denne familien, bortsett fra den nordamerikanske slekten Lomamyia. Eggene, som sitter p\xc3\xa5 stilker, legges i klynger festet til lange silketr\xc3\xa5der p\xc3\xa5 d\xc3\xb8de tr\xc3\xa6r og stokker som har kolonier av termitter inne i seg. Det f\xc3\xb8rste larvestdiet er sm\xc3\xa5 og bevegelige, og vandrer inn til termittkolonien. Der skifter den hud og blir til et passivt andre larvestadium som ikke tar n\xc3\xa6ring til seg. Det tredje stadiet lever av termittene, som den unng\xc3\xa5r \xc3\xa5 bli angrepet av ved \xc3\xa5 sende ut beroligende feromoner. Den dreper termitter ved hjelp av en nervegift som skilles ut fra munndelene. Trolig er ogs\xc3\xa5 de andre medlemmene i familien knytte til termitter._NEWLINE_De voksne insektene er nattaktive.\n_START_SECTION_\nUtbredelse\n_START_PARAGRAPH_\nFamilien er utbredt i subtropiske og tropiske omr\xc3\xa5der over hele Jorden. Flest arter er det i Afrika.'